पाएं अपने शहर की ताज़ा ख़बरें और फ्री ई-पेपरडाउनलोड करें
जिले के बाड़ी उपखंड के सदर थाना क्षेत्र में तालाब शाही बांध में एक युवक का शव मिलने से सनसनी फैल गई। पुलिस ने शव को तालाब से निकलवाया जिसकी शिनाख्त बाड़ी कस्बे के सैपऊ रोड निवासी लखन पुत्र भीकम सिंह धोबी के रूप में हुई है।
बताया जा रहा है कि मृतक लखन पत्नी विरह से पीड़ित था। उसकी पत्नी पिछले 2 वर्ष से अपने मायके आगरे में रह रही थी। दो छोटे-छोटे बच्चों की परवरिश से वह मानसिक तनाव में रहता था। मृतक के परिजनों ने बताया कि आज सुबह वह घर से निकल आया था।
उसे तलाशते हुए जब परिवारिजन इधर-उधर घूमे तो उसका शव तालाब शाही बांध में मिला। बाद में सदर पुलिस ने मोके पर पहुंच शव को निकलवाकर बाड़ी अस्पताल की मोर्चरी पहुंचाया जहां परिजनों की उपस्थिति में पोस्टमार्टम की कार्रवाई की गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn